Jeg ved slet ikke hvordan jeg skulle håndtere det hvis jeg havde taget imod "den udstrakte hånd" og drastisk forøget min studiegæld, for nu at finde ud af at det eneste jeg kan se frem til er at skulle arbejde den af som gælds slave i servicesektoren de næste 25 år. Min gæld er ikke over det normale, men det er allerede svært at finde håbet for en ordentlig fremtid. Det må virkelig være knusende for mange, at det eneste de kan ser frem til er forfærdelige forhold i et af de "stakkels" rengøringsfirmaer der simpelthen ikke kan finde folk til at arbejde skævt på deltid for småpenge.   Man taler så tit om amerikanske forhold der sniger sig ind på danske universiteter. Det giver måske efterhånden mere mening at tale om de amerikanske forhold der venter de nyuddannede på arbejdsmarkedet, når de skal ud og arbejde deres gæld af ved at gøre rent om natten og smøre sandwiches om dagen.